Diari Oficial de la Generalitat Valenciana


Sumari del DOGV 1827, del 16-07-1992 (1992/825448)

ORDRE de 7 de juliol de 1992, de la Conselleria de Cultura, Educació i Ciència, per la qual es deleguen els directors dels serveis territorials de Cultura i Educació per a l'exercici de les facultas ordinàries en matèria de contractació del transport escolar.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/07/07/(1)/dof/vci/html**

### Dades del document

Número de DOGV
:   1827

Data del DOGV
:   16-07-1992

Secció del DOGV
:   DISPOSICIONS GENERALS

Número del document
:   1992/825448


Data del document
:   07-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 de juliol de 1992, de la Conselleria de Cultura, Educació i Ciència, per la qual es deleguen els directors dels serveis territorials de Cultura i Educació per a l'exercici de les facultats ordinàries en matèria de contractació del transport escolar.  
L'article 68 de la Llei de la Generalitat Valenciana 5/1983, de 30 de desembre, de Govern Valencià, estableix que l?exercici de les competències pròpies de cada òrgan podrà ser delegat per aquest en l'òrgan inferior, llevat que, per aplicació del principi d'eficàcia, siga aconsellable atribuir-lo a altre òrgan.  
Per Ordre de 7 d'octubre de 1987, de la Conselleria de Cultura, Educació i Ciència, es delegà en el Secretari General i en el Director General de Règim Econòmic i de Personal, indistintament, l?exercici de les facultats ordinàries en matèria de contractació administrativa (Diari Oficial de la Generalitat Valenciana 03.11.87).  
Els principis de celeritat i eficàcia que han de presidir l'activitat administrativa, aconsellen delegar també els directors territorials de Cultura i Educació per a determinades facultats en matèria de contractació del transport escolar.  
En virtut d'això, i fent ús de les facultats que m'han estat conferides pels articles 35 i 68 de la Llei de Govern Valencià,  
ORDENE  
Article primer  
Es deleguen els directors territorials de Cultural Educació, dins dels límits legals i del respectiu àmbit territorial, per a l?exercici de les facultats ordinàries en matèria de contractació del transport escolar, tret del reconeixement de l?obligació i proposta de pagament.  
Article segon  
1. L'exercici de les facultats que es deleguen en aquesta ordre s'adequarà a allò que disposen els articles 68 de la Llei de Govern Valencià, 93.4 i 118 de la Llei de Procediment Administratiu i a les instruccions que hi dicte la Direcció General de Centres i Promoció Educativa d'aquesta conselleria.  
2. En les resolucions que s'adopten per delegació es farà constar expressament aquesta circumstància esmentant aquesta ordre.  
DISPOSICIONS FINALS  
Primera  
Aquesta delegació de facultats es confereix sense perjudici d'aquelles que s'atorgaren al Secretari General i al Director General de Règim Econòmic i de Personal per Ordre de 7 d'octubre de 1987 d'aquesta conselleria.  
Segona  
Es faculta la Direcció General de Centres i Promoció Educativa d'aquesta conselleria perquè dicte les normes d'aplicació d'aquesta ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 7 de juliol de, 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI